                          Zápisnica zo zasadania obecného zastupiteľstva, ktoré sa konalo

                     dňa 14.12.2007 v zasadacej miestnosti Obecného úradu v Drahovciach

                    –––––––––––––––––––––––––––––––––––––––––––––––––––––––––

Prítomní: podľa prezenčnej listiny

Program:

1. Otvorenie (určenie overovateľov zápisnice)

2. Kontrola plnenia uznesenia z predchádzajúceho zasadania obecného zastupiteľstva

3. Rozpočtové opatrenie č. 3

4. Informácia o činnosti Komisií obecného zastupiteľstva v Drahovciach od posledného zasadania obecného zastupiteľstva

5. Rozpočet na rok 2008 a VZN č. 8/2007 o poskytnutí finančných prostriedkov neziskovým organizáciám obce, ktoré plnia úlohy v záujme občanov

6. VZN č. 6/2007 – dane z nehnuteľností na rok 2008

7. VZN č. 7/2007 – o miestnych poplatkoch na rok 2008

8. Návrh plánu zasadnutí obecného zastupiteľstva na I. polrok 2008

9. Návrh plánu kontrolnej činnosti hlavného kontrolóra na I. polrok 2008

10. Návrh na uznesenie

11. Záver

K bodu 1

     Zasadanie obecného zastupiteľstva otvoril starosta obce, Emil Hubinák, privítal poslancov a hostí, skonštatoval, že všetci poslanci sú prítomní a vyhlásil zasadanie za uznášania schopné. Poslanci k predloženému programu nemali žiadne pripomienky, za overovateľov zápisnice boli navrhnutí poslanci p. Jozef Varačka a p. Jozef Brezovský.

Prítomní: 9 poslancov

Za: 9, proti: 0, zdržal sa: 0

K bodu 2 

     Starosta obce Emil Hubinák, vykonal kontrolu plnenia uznesení, skonštatoval, že uznesenia boli splnené alebo sa plnia priebežne.

Overovatelia zápisnice z 26.10.2007, Ing. Patrik Rapavý a p. Jozef Brezovský, skonštatovali, že zápisnica priebeh rokovania zastupiteľstva zaznamenala.

K bodu 3

     Návrh rozpočtového opatrenia č. 3/2007, ktorým sa upraví rozpočet na rok 2007, v zmysle ustanovenia § 14 odst. 2, zákona č. 583/2004 o rozpočtových pravidlách poslanci schválili. Na základe poslaneckého návrhu p. Brezovského bol upravený text, v časti – úprava skládky pod ČOV – na znenie: - úprava verejného priestranstva.

Poslanci o schválení návrhu rozpočtového opatrenia č. 3/2007  hlasovali nasledovne:

Prítomní: 9 poslancov    

Za: 9, proti: 0, zdržal sa: 0

K  bodu 4

     JUDr. Jozef Šoka informoval o práci komisie verejného poriadku, ekonomickej, dopravy a životného prostredia. Komisia navrhla, aby spoločenské a záujmové organizácie predkladali svoje žiadosti vždy do 30. októbra kalendárneho roku. Komisia sa zaoberala návrhom udelenia koncoročnej odmeny kontrolórke obce a návrhom, aby starosta realizoval odmeny poslancom a zástupcovi starostu s prihliadnutím na plnenie mimoriadnych úloh.   

      Pán Stanislav Bednár informoval o žiadostiach na poskytnutie príspevku pre budúci rok. Pán Brezovský navštívil pána Holíka – vydavateľa publikácie o Drahovciach, na ktorej pracoval teraz už nebohý náš rodák.

     Pán Jozef Maceka – bol dlhší čas práceneschopný. Jeho komisia riešila sťažnosť p. Švančarovej a skonštatovala, že žiadosť je neopodstatnená. V tom zmysle jej bude daná aj odpoveď.  Komisia sa tiež zaoberala aj požiadavkou p. Rybanského ohľadom napojenia na vodovod pripravovanú výstavbu domov.      

K bodu 5

     JUDr. Jozef Šoka informoval o práci na príprave rozpočtu na rok 2008, náklady na zabezpečenie zásobovania pitnou vodou sú stále veľmi vysoké, preto komisia navrhla zvýšiť cenu vodu na 15,-Sk/m3. Je potrebné k vodojemu pristaviť chlórovňu. 

     Pán Brezovský – treba zvolať komisiu a prehodnotiť situáciu, prečo to už teraz nevyhovuje. Osloviť projektanta a dodávateľa stavby, aby sa stretli a vysvetlili, prečo chlórovňa nie je samostatná.

     Ing. Patrik Rapavý – toto je logický argument  a možno to obec nebude nič stáť. 

     Starosta obce -  za rok 2006 bol príjem za predaj vody 71. tisíc. Tento rok ešte nemáme zhodnotený.. 

     Poslanci viedli voľnú rozpravu o cene vody. Pán Juraj Surový navrhol, aby sa cena vody znížila na 5,- Sk a ľudia sa budú o to viac pripájať.

     Pán Brezovský – komisie by sa mali týmto problémom zaoberať a vypracovať analýzu. Veď predsa žiadneho občana nemôžeme prinútiť aby sa na vodovod pripojil a vodu čerpal.

     Pán Stanislav Bednár – občanom sa poskytli príspevky na vodovodnú prípojku, ale ľudia  sa nepripojili a vodu nečerpajú.

     Juraj Surový – tomuto problému sa treba venovať.

     Výkup cesty na Dolné Voderady, kompostovisko a maštaľ – túto otázku položil pán Brezovský. Aká časť cesty sa má vykúpiť, pozemok pod kompostovisko sa má len prenajať a budovu maštale vôbec nepotrebujeme.   

Taktiež sa zaujímal, kde je položka 600. tisíc od pána Musila, ktorá mala byť účelovo viazaná  pre školu.  

     Starosta obce – peniaze sú na účte.

     Pán Juraj Surový – do konca roku 2007, malo byť urobené výberové konanie na dodávateľa podlahy do telocvične a v januári sa mohla podlaha klásť. Je predsa našou úlohou, aby sa táto rozostavaná stavba dokončila a dala do užívania škole.

     Ing. Patrik Rapavý – ak pán starosta prisľúbil, že na dokončenie telocvične peniaze obstará, ešte by sa vyplatilo počkať.

     Poslancom bol predložený návrh na odpísanie daňového nedoplatku pre nevymožiteľnosť, v zmysle zákona č. 511/1992 Z.z., § 65 od DOVO-AGRO Dolné  Voderady vo výške  444.405,- Sk.  Poslanci s odpisom súhlasili.

     Stanovisko kontrolórky obce k návrhu rozpočtu na budúci rok a ďalšie dva roky prečítala p. Salinská. Poslanci o schválení rozpočtu na rok 2008 hlasovali nasledovne:

Prítomní: 9 poslancov

Za: 8 hlasov, proti: 0, zdržal sa: 1  

K bodu 6                                                                             

     Návrh VZN č. 6/2007 – dane z nehnuteľnosti na rok 2008, po úpravách navrhnutých ekonomickou komisiou poslanci schválili. O schválení VZN č. 6/2007, poslanci hlasovali nasledovne:

Prítomní: 9 poslancov

Za: 9 hlasov, proti: 0, zdržal sa: 0 

K bodu 7

     Návrh VZN č. 7/2007 – o miestnych daniach a miestnych poplatkoch za komunálny odpad a drobný stavebný odpad, po úpravách navrhnutých ekonomickou komisiou poslanci schválili nasledovne:

Prítomní: 9 poslancov

Za: 9 hlasov, proti: 0, zdržal sa: 0

K bodu 8

     S predloženým návrhom plánu zasadnutí obecného zastupiteľstva na I. polrok 2008 poslanci nesúhlasili. Mgr. Jana Lajchová navrhla, aby sa zasadanie konalo každý mesiac a to v nasledovných termínoch: 

I. 25. januára o 18. hodine

II. 29. februára o 18. hodine

III. 28. marca o 18. hodine

IV. 25. apríla o 18. hodine

V. 30. mája o 18. hodine

VI. 27. júna o 18. hodine

Poslanci o schválení toho návrhu hlasovali nasledovne:  

Prítomní: 9 poslancov

Za: 9 hlasov, proti: 0, zdržal sa: 0 

K bodu 9

     Pani Mária Varačková, predložila návrh zamerania činnosti hlavného kontrolóra obce  Drahovce na I. polrok 2008.

Poslanci o schválení návrhu hlasovali nasledovne:

Prítomní: 9 poslancov

Za: 9 hlasov, proti: 0, zdržal sa: 0

     Zasadanie obecného zastupiteľstva navštívila aj Mgr. Bucková a Denis Kristek.   Oboznámili poslancov so svojimi plánmi s čerpaním prostriedkov z eurofondov na školu, areál školy, opravu verejného osvetlenia. Ďalej na vzdelávanie mladých v obci, založenie klubu, exkurzie a rôzne iné aktivity. Denis Kristek – v súčasnej dobe beží projekt ADAM 2,   prostriedky z ktorého sa pokúsi získať.  Podmienkou je spolu účasť obce na financovaní. 

V prípade schválenia žiadosti k projektu ADAM 2 poslanci odsúhlasili sumu 20.000,- Sk, formou obecného finančného príspevku.

O schválení tejto sumy poslanci hlasovali nasledovne:

Prítomní: 9 poslancov

Za: 9 hlasov, proti: 0, zdržal sa: 0   

     JUDr. Šoka – o  projekty máme záujem. Cieľom týchto projektov je celoživotné vzdelávanie, energetická sebestačnosť, spolupráca so školou. Poslanci s predloženými návrhmi súhlasili a vzali ich na vedomie.

     Pán Jaroslav Heller – predstavil sa ako vedúci detského rybárskeho krúžku. Najviac ho trápi, ako sa v našej obci znečisťuje životné prostredie. Obyvatelia vyvážajú obsah žúmp do okolia obce, pracovníci f. OMFA umývajú pri jazere autá. Tento nevhodný jav nahlásil telefonicky na obecný úrad.   

     Pán Brezovský navrhol, aby starosta obce zabezpečil pre dôchodcov nad 85 rokov poukážky na nákup tovaru, ktoré  je potrebné doručiť ešte pred vianočnými sviatkami.  

                                                          U z n e s e n i a

                  Obecného zastupiteľstva v Drahovciach konaného dňa 14.12.2007 

Uznesenie č. 41 k organizačnému zabezpečeniu priebehu obecného zastupiteľstva:

Obecné zastupiteľstvo v Drahovciach:

1. k o n š t a t u j e, že obecné zastupiteľstvo je uznášania schopné, pretože z celkového počtu deväť poslancov je prítomných deväť poslancov,

2. u r č u j e  overovateľov zápisnice z dnešného rokovania obecného zastupiteľstva:  p. Jozefa Varačku a p. Jozefa Brezovského,

3. s c h v a ľ u j e  na návrh overovateľov Ing. Patrika Rapavého a p. Jozef Brezovského  zápisnicu z rokovania obecného zastupiteľstva  konaného 26.10.2007,

4. s c h v a ľ u j e   program dnešného rokovania obecného zastupiteľstva  podľa pozvánky.

Uznesenie č. 42 ku kontrole plnenia uznesenia z rokovania obecného zastupiteľstva, zo dňa 26.10.2007:

Obecné zastupiteľstvo v Drahoviach:

      1.   b e r i e   n a    v e d o m i e - plnenie uznesenia z rokovania zo dňa 26.10.2007.

Uznesenie č.43 k Návrhu rozpočtového opatrenia č. 3: 

Obecné zastupiteľstvo v Drahovciach:

     1.  s c h v a ľ u j e – rozpočtové opatrenie č. 3, v zmysle ustanovenia § 14 odst. 2, zákona 

           č. 583/2004 o rozpočtových pravidlách 

Uznesenie č. 44 k Informácii o činnosti komisií obecného zastupiteľstva v Drahovciach.

Obecné zastupiteľstvo v Drahovciach:

1. b e r i e   n a    v e d o m i e – informáciu o činnosti komisií Obecného zastupiteľstva v  Drahovciach   

1. s c h v a ľ u j e – predložené návrhy tak, ako sú odporúčané Obecnému zastupiteľstvu

            v  Drahovciach v predloženej informácii

      3.   n a v r h u j e  - aby spoločenské a záujmové organizácie napojené na obecný rozpočet          

            predkladali svoje požiadavky v 10. mesiaci 

Uznesenie č. 45  k Rozpočtu na rok 2008 a VZN č. 8/2007 o poskytnutí finančných prostriedkov neziskovým organizáciám obce, ktoré plnia úlohy v záujme občanov.

Obecné zastupiteľstvo v Drahovciach:

     1.  s c h v a ľ u j e

     a) rozpočet na rok 2008 a VZN č. 8/2007 o poskytnutí finančných prostriedkov    

         neziskovým organizáciám obce, ktoré plnia úlohy v záujme občanov

                b) návrh na odpísanie daňového nedoplatku dlžníka Dovo-Agro, Dolné Voderady 

                    vo výške 444.405,-    

Uznesenie č. 46 - VZN č. 6/2007 o daniach z nehnuteľností na rok 2008.

Obecné zastupiteľstvo v Drahovciach:

1.  s c h v a ľ u j e 

            a) pozmeňujúce úpravy vo VZN č. 6/2007 v zmysle pripomienok ekonomickej

                komisie

            b) VZN č. 6/2007 o daniach z nehnuteľnosti na rok 2008

Uznesenie č. 47 – VZN č.7/2007 o miestnych daniach a miestnom poplatku za komunálne odpady a drobné stavebné odpady na území Obce Drahovce.

Obecné zastupiteľstvo v Drahovciach:

1. s c h v a ľ u j e

                    a) pozmeňujúce úpravy vo VZN č. 7/2007 v zmysle pripomienok ekonomickej

                        komisie

                  b) VZN č. 7/2007 o miestnych daniach a miestnom poplatku za komunálne odpady 

                       a drobné stavebné odpady na území obce Drahovce

Uznesenie č. 48  k Návrhu plánu zasadnutí na I. polrok 2008.

Obecné zastupiteľstvo:

1. s c h v a ľ u j e – plán zasadnutí obecného zastupiteľstva na I. polrok 2008, v zmysle pozmeňujúceho poslaneckého návrhu, t.j., aby sa obecné zastupiteľstvo schádzalo každý mesiac a to: 25. januára o 18. hodine, 29. februára o 18. hodine, 28. marca o 18. hodine, 25. apríla o 18. hodine, 30. mája o 18. hodine, 27. júna o 18. hodine.

Uznesenie č. 49 k Návrhu kontrolnej činnosti hlavného kontrolóra na I. polrok 2008 a k

informáciám o pripravovanom projekte ADAM 2.

Obecné zastupiteľstvo:

        1. s c h v a ľ u j e 

                     a)  návrh kontrolnej činnosti hlavného kontrolóra na I. polrok 2008    

                     b) v prípade schválenia žiadosti k projektu ADAM 2, sumu 20.000,-Sk formou 

                         obecného finančného príspevku  

Uznesenie č. 50 k  Návrhu na uznesenie.

Obecné zastupiteľstvo v Drahovciach:

     1. s c h v a ľ u j e – uznesenia obecného zastupiteľstva tak, ako boli prednesené v návrhu  

  ................................................................        ...................................................................

                 O v e r o v a t e ľ                                             O v e r o v a t e ľ  

                                                                                                     Emil Hubinák

                                                                                             Starosta obce Drahovce

